open-index/open-wikipedia-markdown huggingface dataset:
Magne Landrø

**Magne Landrø** (født 24. august 1937 i Heimdal, død 10. mars 2022) var en norsk skytter og forretningsmann. Han var trippel skytterkonge for Oslo Østre Skytterlag. Fra 1965 drev han eget firma som børsemaker og våpenforhandler på Lillestrøm.

Landrø ble skytterkonge første gang under Landsskytterstevnet i Øverbygd i Målselv i 1961. Som en av få skyttere klarte han å kopiere bedriften to ganger: neste gang var i 1976 i Alta, og siste gang i 1981 i Bodø.

Landrø ble rangert som nummer 77 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Andre titler
* Skytterprins (1963 og 1989)
* Norgesmester i feltskyting (1964 og 1970)
* Officerspokalen (1981)
* Nordisk mester i baneskyting (1962)
* VM-sølv frigevær
* EM frigevær
* EM-sølv luftgevær
* Fire nordiske sportsskyttermesterskap
* 47 norske sportsskyttermesterskap (tre med kongepokal)

## NM-gull

## Referanser




## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Hjemmesidene til firmaet Magne Landrø AS
* Det frivillige Skyttervesens hjemmesider
Ankerhåndteringsskip

**Ankerhåndteringsskip** (engelsk: *anchor handling tug supply (AHTS) vessel*) er skip som kan forsyne oljerigger og taue riggene til andre områder for så å forankre dem på en ny lokasjon.

Ankerhåndteringsskip skiller seg fra plattform-forsyningsskip ved at de er utrustet med vinsjer for tauing og ankerhåndteringsoperasjoner. Skipene har også en åpen hekk slik at de kan trekke ankerene om bord. Disse skipene har spesialdesignede maskiner tilpasset de ankerhåndteringsoperasjonene skipene skal gjennomføre. Skipene har gjerne kraftige vinsjer og stor slepekraft. Det norske skipet "Island Victory" (Type UT 797 CX fra Kongsberg Maritime AS - Ship Design) satt i 2019 ny rekord med en slepekraft på 477 tonn.

## Referanser


## Eksterne lenker
* 
* Ulstein Group – design og konstruksjon av skip blant annet til oljeindustrien
Strupemikrofon

En **strupemikrofon** er en type mikrofon som plukker opp lyd direkte gjennom sensorer i kontakt med halsen. På grunn av denne formen er den i stand til å plukke opp tale i larmende miljøer som på en motorsykkel eller i en nattklubb der andre typer mikrofoner ikke ville fungere tilfredsstillende fordi talen ville drukne i bakgrunnsstøy. Denne type mikrofon er også i stand til å plukke opp hvisking og fungerer derfor godt i omgivelser hvor man må være stille mens man kommuniserer med andre på avstand, slik som under fordekte militære operasjoner.
Kjølen

**Kjølen** er det vanlige navnet på grensefjellene mellom Norge og Sverige fra Østlandet til Nord-Norge. Navnet tar utgangspunkt i at vannskillet langt på vei følger grensen. 

## Se også
* Den skandinaviske fjellkjede

## Referanser
Original equipment manufacturer

**Original equipment manufacturer** (**OEM**) refererer til en situasjon hvor et selskap produserer en vare for så å selge denne til et annet selskap, som igjen selger dette produktet under egen merkevare.

OEM refererer til det selskapet som produserer produktet.

OEM er en svært vanlig produksjonsform innen forbrukerelektronikk, og blant asiatiske selskaper finner vi de største OEM-leverandørene. De store distributørene av hjemmeelektronikk har blitt flittige kjøper av OEM-produkter, og i dag kan man ofte finne OEM-produkter som egen merkevare i butikkhyllene. Det er ikke bare distributørene som benytter seg av OEM-leverandører, man kan også finne dette blant de aller største merkene innen telekom, IT og forbrukerelektronikk.
Sande stasjon

**Sande stasjon** er en jernbanestasjon på Vestfoldbanen beliggende ved tettstedet Sande i Holmestrand kommune i Vestfold fylke. Den første stasjonen ble åpnet i 1881 i forbindelse med åpningen av Vestfoldbanen. Det ble tatt i bruk et eksisterende hus som stasjonsbygning ved åpningen.

Sande stasjon var helt uten persontogstopp i noen år på 1970- og 80-tallet , men lokale forkjempere fikk NSB til å gjenåpne stasjonen.  Godstrafikken ble avviklet på slutten av 70-tallet.

Da den nye parsellen av Vestfoldbanen gjennom nordre Vestfold ble åpnet i 2001, fikk Sande en ny stasjon.

## Litteratur
* 
* 

## Eksterne lenker

* nsb.no/Sande stasjon
*
Kemi älv

**Kemi älv** (finsk: *Kemijoki*; nordsamisk: *Giemajohka*) er den lengste elva i Finland, med en lengde på 550 km. Den renner gjennom innsjøen Kemiträsk (Kemijärvi) og byen Rovaniemi før den munner ut i Bottenvika ved Kemi, litt øst for grensen mot Sverige.

Ved innsjøen Kemi träsk (fi. Kemijärvi) får Kemi älv tilsig av sideelva Kitinen, som kommer fra nord med opphav i innsjøen Lokka. Også Kitinen er utbygd, med i alt 7 mindre kraftverk. Ved Rovaniemi renner sideelva Ounasjoki sammen med Kemi älv. 

## Regulering
Det første vannkraftverket langs Kemi älv ble bygget i 1946 ved Isohaara. Så langt er det bygget 15 vannkraftverk langs elven. Kraftverkene er eid av Kemijoki Oy og Pohjolan Voima Oy, og yter totalt  effekt.

I 2003 produserte kraftverkene totalt 4,3 TWh, som er omtrent 34,5 % av den totale vannkraftproduksjonen i Finland. I 2010 var produksjonen , noe lavere enn i toppårene 2008-2009.

Vannkraftverkene langs Kemi älv, regnet ovenfra og nedover vassdraget, er:

;Kitinen
*Porttipahta-demningen, 245 moh.
*Kurittikoski-demningen, 215 moh.
*Vajuskoski-demningen, 204 moh.
*Matarakoski-demningen, 188 moh.
*Kelukoski-demningen, 181 moh.
*Kurkiaska-demningen, 161,5 moh.
*Kokkosniva-demningen, 149 moh.
;Kemijoki
*Seitakorva-demningen, 149 moh.
*Pirttikoski-demningen, 125 moh.
*Vanttauskoski-demningen, 99 moh.
*Valajakoski-demningen, 74 moh.
*Petäjäskoski-demningen, 62,5 moh.
*Ossauskoski-demningen, 42 moh.
*Taivalkoski-demningen, 27 moh.
*Isohaara-demningen (PVO Vesivoima Oy), 12 moh.

## Eksterne lenker
* Kart som viser kraftverkene langs elven - Kemijoki Oy.
* ''Uppslagsverket Finland'', Kemi älv
* ''Arbets- och näringsministeriet, Skärgårdsdelegationen'': Finland. Öarnas och sjöarnas land, 2009
Ounasjoki

**Ounasjoki** er en elv i Lappland i Finland, og en av sideelvene til Kemijoki. Den har sitt utspring fra Ounasjärvi sør for tettstedet Hetta i Enontekis, og renner nesten rett østover. Ved Ounastunturi-fjellet svinger den sørøstover mot Rovaniemi, der den munner ut i elven Kemijoki.

Ounasjoki har en vannkraftkapasitet på omtrent 900 GWh. Det var rundt 1980 planlagt i alt 10 vannkraftverk for elva, men Riksdagen besluttet i 1983 å beskytte elven mot kraftutbygging ved en spesiallov.

## Referanser
Rovaniemi

**Rovaniemi** (nordsamisk: *Roavvenjárga*) er en by og kommune i landskapet Lappland i Finland. Byen er administrasjonssenter for landskapet Lappland. Den ligger nær polarsirkelen, mellom fjellene Ounasvaara og Korkalovaara, der elvene Kemijoki og Ounasjoki møtes. Kommunen er enspråklig finsk. Rovaniemi hadde .

## Demografi
Byen og den omkringliggende landkommunen, Rovaniemen maalaiskunta, ble slått sammen 1. januar 2006. Den nye kommunen har et areal på 8&nbsp;016 km² og hadde 58&nbsp;206 innbyggere pr. 28. februar 2007. Den tidligere bykommunen Rovaniemi var før sammenslåingen på 374 km² og hadde 35&nbsp;298 innbyggere. 

## Universitet og kunstmuseum
Rovaniemi huser blant annet Lapplands universitet, som er Finlands nordligste universitet. I byen ligger også Rovaniemi kunstmuseum.

## Vennskapsbyer
*  Veszprém
*  Ajka
*  Cadillac
*  Drvar
*  Frederikshavn
*  Grindavík
*  Kassel
*  Kiruna
*  Murmansk
*  Narvik
*  Finnsnes
*  Neustrelitz
*  Olsztyn
*  St. Johann in Tirol

## Personer fra Rovaniemi
* Sara Seppänen, lærer og politiker. Medlem av Finlands riksdag siden 2023
* Marko Kilpi. Finsk forfatter, politiker og medlem av Finlands riksdag  
* Maaretta Jaukkuri, som var kunstnerisk leder i Kunstnernes Hus i Oslo fra 1. desember 2007 til 2011, er født i Rovaniemi.

## Referanser




## Eksterne lenker
* 
* ''Uppslagsverket Finland'', Rovaniemi
Christer Mjåset

**Christer Mjåset** (født 1973) er en norsk lege, leder og forfatter.

Han debuterte i 2003 med novellesamlingen *En dans der veien slutter.* Hans tre siste bøker, novellesamlingen *Verdens eldste mann er død* 2005 og romanene *Legen som visste for mye* 2008 og *Hvite ravner* 2012, har hentet sitt tema fra legers hverdag i helsevesenet. Hans siste roman, *Det er du som er Bobby Fischer*, kom i august 2015.   

Han er spesialist i nevrokirurgi og har er en doktorgrad i samme fagfelt fra Oslo universitetssykehus. Fra 2015 til 2019 jobbet han som leder i Yngre legers forening og var i 2017-2019 også visepresident i Legeforeningen. Fra 2020-24 var han viseadministrerende direktør i Helseplattformen AS. Han begynte som partner i EY Norden fra januar i 2025 der han skal jobbe med helse-, teknologi- og transformasjons-prosjekter. 

## Bibliografi
* *Det er du som er Bobby Fischer* &ndash; *[[roman]] ([[2012|2015]])*
* *Hvite ravner* &ndash; roman (2012)
* *Legen som visste for mye* &ndash; roman (2008)
* *Verdens eldste mann er død : fortellinger fra et sykehus* &ndash; noveller (2005)
* *En dans der veien slutter* &ndash; noveller (2003)

## Intervjuer/artikler
* Helsepodden, 25. sep, 2017
* «Historiefortelleren», Tidsskriftet, 24. jan, 2017
* «Lege, streikeleder og forfatter» , NRK EKKO, 25. okt, 2016
* [Https://www.aftenposten.no/meninger/debatt/i/pKAJV/Vi-leger-ma-bli-flinkere-til-a-vise-folelser--Christer-Mjaset «Vi Leger må bli flinkere til å vise følelser»], *Aftenposten* 10. august 2016 
* ''Bokprogrammet'', NRK, 14. feb. 2012 

## Artikler
* «The good and the bad – epilepsi, litteratur og film». Artikkel i Tidsskriftet for Den norske legeforening
* Medisinsk etisk artikkel i Tidsskriftet for Den norske legeforening
* Medisinsk artikkel i Journal of Headache and Pain
* Medisinsk artikkel i Acta Neurologica Scandinavica

## Referanser


## Kilder
*Presentasjon av Christer Mjåset i Forfatterkatalogen på Forfattersentrums nettsider

## Eksterne lenker
* Vinduet.no om ''En dans der veien slutter'' 
* Jungforlag.com om ''Verdens eldste mann er død''
Hamremoen

**Hamremoen** er en gammel storgård og en mo beliggende ved Slevika nordøst i Krøderfjorden i Krødsherad kommune, Buskerud. Navnet brukes også som betegnelse på **Hamremokrysset** (), som er en rundkjøring der fylkesvei 280 mellom Vikersund og riksvei 7 ved Ørgenvika møter fylkesvei 288 mellom Sokna og Hamremoen. Fylkesvei 288 inngikk tidligere som en delstrekning på riksvei 7, men da den nye veistrekning mellom Sokna og Ørgenvika åpnet, ble gamleveien omdefinert som fylkesvei 288.

Krøderfjorden er kjent for godt fiske, men fiskekort er nødvendig. I sørenden er helst abbor, sik og gjedde man får, mens det i nordenden også finnes en stamme med storørret. Fjorden kan også by på dypvannsrøye, som imidlertid mer er sjelden å få. Dessuten finnes det ørekyt, karuss og edelkreps der. Minstemålet for ørret er 25&nbsp;cm, mens det for de andre artene er 20&nbsp;cm.

Hamremoen inngår i Holleia, et skogkledd åsplatå beliggende mellom Krøderfjorden/Snarumselva, Tyrifjorden og Soknedalen/Hamremoen. Området er kjent for sin vakre natur og tiurleik, samt som kilde til bær, sopp, fiske og jakt. Det er godt med både småvilt og storvilt der, men jakt på sistnevnte er strengt regulert. Og mens bær og sopp kan plukkes fritt av alle, trenger man ulike fiskekort for å fiske i innsjøene og både jegerprøve og jaktkort for å jakte. Storviltjegere må dessuten ha gyldig skyteprøve for storviltjegere.

Hamremoen ligger også nært Norefjell, som er et svært populært vintersportssted, med alle sine hoteller og skiheiser som kan ta deg fra bunnen nær Krøderfjorden og helt opp til snaufjellet. Norefjell var olympisk arena for alpint under Vinter-OL 1952. Fjellområdet har hatt utpreget hytteutbygging i senere år.

Like forbi Hamremokrysset, på veien mot Noresund, står også det gamle eiketreet vi kaller «Den gamle Mester», gjort kjent gjennom dikterpresten Jørgen Moes dikt *[[Den gamle Mester]]*.

## Referanser
TV4 Sverige

:*For moderselskap, se [[TV4 AB]]*

**TV4** er den største reklamefinansierte TV-kanalen i Sverige. Den ble startet 15. september 1990.  

Kanalen hadde en brokete start. Dagen etter at den startet sine sendinger skrev svenske Expressen: «*Lägg ned TV4 – om det inte blir bättre!*», etter at kanalen hadde hatt flere tekniske problemer i løpet av premierekvelden. 

I starten ble kanalen kun kringkastet via satellitt, men i 1992 startet kanalen også sendinger i det svenske analoge bakkenettet, og fra 1999 i det digitale bakkenettet. I 1994 ble TV4 den fjernsynskanalen i Sverige med flest seere, og var det frem til 2001. De to kanalene Sveriges Television (SVT) hadde på det tidspunktet mistet flere og flere seere. Men i 2001 la SVT om sendeplanene for SVT 1 og SVT 2, med blant annet flyttinga av programmer fra den ene kanalen til den andre. Etter dette har SVT 1 vært jevnstore som TV4.

Blant de mest kjente formatene på TV4 finner vi *[[Idol (Sverige)|Idol]]*, *[[Let’s Dance (TV-program)|Let’s Dance]]* (''Skal vi danse''), ''Så mycket bättre'' (Hver gang vi møtes), ''Bonde söker fru'' (Jakten på kjærligheten) og ''Halv åtta hos mig'' (4-stjerners middag).

## Eksterne lenker
*
Romfart (tidsskrift)

***Romfart*** er et medlemsblad som utgis av Norsk Astronautisk Forening. Bladet ble startet i 1971, under navnet *Nytt om Romfart*, før det skiftet navn i 2001. Romfart kommer ut fire ganger i året og omhandler norsk og internasjonal romvirksomhet. Romfart kommer også i epostutgaven *eRomfart* samt nyhetsbulletinen *Romfart Ekspress*. Utgave nr. 150 ble utgitt våren 2009.

Bladets redaktører siden 1980 inkluderer Ragnar Thorbjørnsen, Erik Tronstad, Per Olav Sanner, Tore Sivert Johnsen, Øyvind Guldbrandsen og Per Arne Marthinsen.

Pr. 2010 blir *eRomfart* skrevet av Erik Tronstad, som også er ansvarlig for nettstedet til foreningen. Redaktør for *Romfart Ekspress* har siden 1980 velselvis vært Ragnar Thorbjørnsen og Øyvind Guldbrandsen.

## Eksterne lenker
* Norsk Astronautisk Forening (NAF) sin hjemmeside
* ''Romfart'' (noen få) på Scribd
* Øyvind Guldbrandsens blogg
Aluminiumsilikat

**Aluminiumsilikat** eller **aluminusilikat** har den kjemiske formelen Al2SiO5. Det har en tetthet på 2.8 til 2.9 g/cm³, hardhet på 1-2, og en ortorhombisk krystallografi.

Noen mineraler som består av aluminiumsilikat:

*Andalusitt
*Sillimanitt
*Kyanitt

Disse har alle den samme kjemiske sammensetningen, men er polymorfe, da de har forskjellige krystallstrukturer.

## Litteratur

* 
* 
* 
*
«Dannebrog»

**«Dannebrog»** er Danmarks kongeskip. Det ble bygget ved Orlogsværftet i København og sjøsatt 1932, som avløser for det forrige kongeskipet, hjuldamperen «Dannebrog» fra 1879, som seilte for Kong Christian X og Dronning Alexandrine inntil 1931. Skipet er tegnet av N.K. Nielsen.  Kongeskipet har hett *«Dannebrog»* siden 1912, og to forskjellige skip har hatt navnet.

Skipet ble døpt av dronning Alexandrine i 1931 og tjener nå som offisiell og privat residens for kongeparet samt medlemmer av den danske kongelige familie når de er på sommertokt i hjemlige farvann eller på offisielt besøk i utlandet.

Kongeskipet «Dannebrog» er en selvstendig kommando som administreres av Kongens Jagtkaptein, som er medlem av Kongens hoffstab. «Dannebrogs» besetning består av ni offiserer, syv sersjanter og 36 vernepliktige, som er spesielt utvalgt fra marinen. Siden 1932 har skipet tilbakelagt over 300&nbsp;000 nautiske mil og besøkt mesteparten av havnene i Danmark, Grønland og Færøyene samt mange europeiske og oversjøiske havner.

Om våren når kongeparet innleder sesongen og går ombord i kongeskipet «Dannebrog», som ligger ved bøye 1 i København havn, avfyres det salutt fra Batteri Sixtus.

Kongeskipet tar del i farvannsovervåkning og sjøredningstjenesten når det er til sjøs.


Royal visit.Vágur.1.jpg|«Dannebrog» og kongefamilien i Vágur   
Sønderborg.jpg|«Dannebrog» besøker Sønderborg
Kongeskibet Dannebrog i Tórshavn.jpg|«Dannebrog» besøker Tórshavn


## Eksterne lenker
* 
* 
*  Kongeskipet «Dannebrog»
*  Fakta om «Dannebrog»
Marulker

* breiflabbfamilien (Lophiidae)
* sargassoulker (Antennariidae)
* Tetrabrachiidae
* Lophichthyidae
* Brachionichthyidae
* Chaunacidae
* ranglefiskfamilien (Ogcocephalidae)
* dyphavsmarulker (Ceratioidei)

**Marulker** (*Lophiiformes*) er en orden med piggfinnede fisker. Marulker finnes i mange forskjellige former og fasonger. Hos de fleste artene har den fremste finnestrålen i første ryggfinnen blitt omdannet til et "fiskeredskap" som de bruker for å lokke til seg byttedyr. De fleste artene er bunnfisker og holder til på dypt vann, enkelte ned mot 2500&nbsp;m.

Langs norskekysten er det bare breiflabb i breiflabbfamilien som er vanlig. En sjelden gang blir det også observert sargassoulke som er en art i gruppen sargassoulker.

## Systematikk
Kladogrammet under viser slektskapsforholdene mellom delgruppene av marulker.

## Referanser


## Litteratur
* 
* 

## Eksterne lenker
*
Jotun Arena

**Jotun Arena** (tidligere **Komplett Arena**, **Komplett.no Arena**, **Sandefjord Arena** og **Release Arena**) er et fotballstadion, som er hjemmebane for Sandefjord Fotball.

Arenaen ble åpnet 21. juli 2007 og erstattet Storstadion som var tidligere hjemmebane til Sandefjord.

Stadionnavnet ble i 10 år leid av nettbutikken Komplett for 15 millioner kroner.

Den 5. mai 2021 skrev Sandefjord under en sponsorkontrakt med mobilselskapet Release AS og fra sesongen 2021 var stadionnavnet **Release Arena**.

Den 5. september 2023 skrev Sandefjord under en sponsorkontrakt med Jotun og stadionnavnet ble da **Jotun Arena**.

## Referanser


## Eksterne lenker
* 
* Live Web-kamera av Komplett.no Arena
* Komplett Arena på Nordic Stadiums
Iceland Express

**Iceland Express** var et lavpris-flyselskap med base på Keflavík internasjonale lufthavn utenfor Reykjavík på  Island.

## Historie

Flyselskapet Iceland Express ble opprettet i 2002, og den første flyvningen fant sted den 27. februar 2003. Til å begynne med opererte selskapet flyvninger mellom London Stansted og København. Ruten var betjent med en Boeing 737-300.
I 2010 satte selskapet i gang med flyvninger til New York i USA og Winnipeg i Canada.

21. november 2011 opphørte Astraeus som var eneoperatør for Iceland Express flyvningene, med øyeblikkelig virkning og Iceland Express begynte å leie to Airbus A320 fra  Holidays Czech Airlines (et datterselskap av Czech Airlines)

24. oktober 2012 overtok WOW air all Iceland Express sin virksomhet og forpliktelser.

## Destinasjoner

### Europa
;Danmark
*Aalborg – Aalborg lufthavn [*sesongrute*]
*Billund – Billund lufthavn [*sesongrute*]
*København – Københavns lufthavn
;Frankrike
*Mulhouse – Basel-Mulhouse-Freiburg lufthavn [*sesongrute*]
*Paris – Charles de Gaulle internasjonale lufthavn [*sesongrute*]
;Tyskland
*Berlin – Schönefeld lufthavn
*Friedrichshafen – Friedrichshafen lufthavn
*Hahn – Frankfurt-Hahn lufthavn
;Island
*Akureyri – Akureyri lufthavn [*sesongrute*]
*Reykjavík – Keflavík internasjonale lufthavn *(sentral lufthavn)*
;Italia
*Bergamo – Orio al Serio lufthavn
*Bologna – Bologna lufthavn [*sesongrute*]
;Luxembourg
*Findel lufthavn [*sesongrute*]
;Nederland
*Rotterdam lufthavn [*sesongrute*]
;Norge
*Oslo – Oslo lufthavn, Gardermoen [*sesongrute*]
;Polen
*Kraków – Johannes Paul II lufthavn Kraków-Balice [*sesongrute*]
*Warszawa – Frédéric Chopin lufthavn Warszawa-Okęcie
;Spain
*Alicante – Alicante lufthavn
*Barcelona – Barcelona lufthavn [*sesongrute*]
;Sverige
*Göteborg – Landvetter lufthavn [*sesongrute*]
;Switzerland
*Genève – Genève internasjonale lufthavn [*seasonal*]
;United Kingdom
*Birmingham – Birmingham lufthavn [*sesongrute*]
*Edinburgh – Edinburgh lufthavn [* sesongrute*]
*London
**London Gatwick lufthavn
**London Stansted lufthavn [fram til den 22. april]

### Nord-Amerika
;Canada
*Winnipeg – Winnipeg James Armstrong Richardson lufthavn [*sesongrute*]
;USA
*Boston – Boston lufthavn [fra juni 2011]
*Chicago – O'Hare International Airport [fra juni 2011]
*Newark – Newark Liberty internasjonale lufthavn

## Referanser




## Kilder

* Iceland Express sin hjemmeside
* Informasjonsside om Iceland Express
Xuanzang

:*For filmen, se [[Xuan Zang (film)]]

*'Xuánzàng** ([[kinesisk]]: 玄奘, [[Wade-Giles]]: ''Hsiuan-tsang'', opprinnelig **Chen Yi*', født ca. [[602]] nær [[Luoyang]] i [[Kina]], død [[664]] i [[Tongchuan]] i [[Shanxi]]), var en [[kina|kinesisk]] [[buddhist]][[munk]]. Han ble født i provinsen [[Henan]] i en [[konfucianismen|konfucian]]sk familie. Han dro i [[627]] til [[India]] der han i 17 år studerte under buddhistiske læremestre, bl.a. ved det buddhistiske akademiet i [[Nalanda]]. 

Etter gjenkomsten oversatte han viktige buddhistiske [[sutra]]er fra [[sanskrit]] til kinesisk. Han kom til [[Tang-dynastiet|Tang-Kinas]] hovedstad [[Chang'an]] i  657, og med støtte fra keiser [[Keiser Taizong av Tang|Taizong]] ble det etter hvert 1.330 hellige buddhistiske dokumenter på kinesisk. 

I det øvrige var Xuanzang særlig interessert i [[yoga]], og han anses som  grunnlegger av den buddhistisk-filosofiske retning som kalles [[Faxiang]], hvis første patriark ble hans mest fremstående elev, [[Kuji]].

For de fleste er Xuanzang idag kanskje kjent fremst som hovedperson i [[Ming-dynastiet|Ming]][[roman]]en *Reisen mot Vest*. 

Selv skrev han på keiserlig befaling i [[646]] ned sine inntrykk fra reisen til India med tittelen *Reisen til de vestre regioner under det store Tangdynastiet* (大唐西域記, *Da Tang Xiyu Ji*). Boken er i dag en av de viktigste historiske kilder om India på [[700-tallet]].

Hans skrifter ble oppbevart i [[Den store villgåspagode]] i [[Xi'an]]; den ble bygd for nettopp dette formål.

==Referanser==
<references/>

==Litteratur==
*Sally Hovey Wriggins: *Xuanzang: A Buddhist Pilgrim on the Silk Road*. Westview Press, 1996. Revidert og oppdatert som *The Silk Road Journey With Xuanzang*. Westview Press, 2003. ISBN 0-8133-6599-6.
*Thomas Watters: *On Yuan Chwang’s Travels in India*. Opptrykk: Hesperides Press, 1996. ISBN 978-1406713879. 
*[[Stanislas Julien]]: *Memoires sur les contrées occidentales*. Paris, 1857.

==Eksterne lenker==
* [http://www.iep.utm.edu/x/xuanzang.htm Details of Xuanzang's life and works]
* [https://web.archive.org/web/20120722201542/http://www.vbtutor.net/Xiyouji/history.htm History of San Zang] A narration of Xuan Zang's journey to India.
* [https://web.archive.org/web/20030207040625/http://www.odiseos.net/XTWeb/index.html Xuanzang's Journey] In the footsteps of Xuanzang
* [https://web.archive.org/web/20050213172618/http://www.suttaworld.org/gbk-txt/sutra/lon/other50/2053/2053.htm 大慈恩寺三藏法师传 (全文)] Chinese text of *The Life of Hiuen-Tsiang'', by Shaman (monk) Hwui Li (Hui Li) (沙门慧立)
Mjøndalen stasjon

**Mjøndalen stasjon** er en jernbanestasjon i Drammen kommune i Buskerud fylke. Mjøndalen stasjon ble åpnet i 1866 da Randsfjordbanen sto ferdig.

Stasjonen ligger på jernbanens kilometer 64,03 (målt fra Oslo Vestbanestasjon via den gamle Drammenbanen over Spikkestad og Lier) mellom Drammen og Hokksund, denne strekningen er i dag del av Sørlandsbanen. Reisetiden til Drammen er ca. ni minutter. Per 2025 ligger et spisested (Kafé kraft) i stasjonsbygningens første etasje. 

## Parkering
* Stasjonen har sykkelhotell som er tilgjengelig hele døgnet med plass til 40 sykler. Sykkelhotellet er plassert like ved togstasjonen og bussholdeplassene og er utstyrt med sykkelpumpe, det vil også bli lademulighet for elsykler. For tilgang til sykkelhotellet benyttes appen Bane NOR Parkering.
* Stasjonen har 178 pendlerparkeringer som kan benyttes via med Bane NORs parkeringsapp. Det er også 18 dagparkeringer og 5 plasser for bevegelseshemmede.

## Historie

Mjøndalens første stasjonsbygning var tegnet av Georg Andreas Bull og stod ferdig i 1865. Bygningen brant i 13. august 1899.

I 2019 ble perrongen ved Mjøndalen stasjon utvidet til 159 meter lengde og 2,60 meters bredde. Prislappen på prosjektet endte på ca. syv millioner kroner.
## Ryghkollen-aksjonen

Under andre verdenskrig, 7. oktober 1943, sprengte medlemmer av Osvald-gruppen tog nr. 509 med tyske tropper ved Ryghkollen, 1,7 km øst for Mjøndalen stasjon i retning Drammen.

Togsettet bestod av et elektrisk lokomotiv, en godsvogn, én vogn for norske reisende med spesiell reisetillatelse, fire vogner med tyske menige og offiserer, to godsvogner, en bremsevogn og et damplokomotiv. Det første lokomotivet, godsvognen og passasjervognen med nordmennene veltet ikke, men den første vognen med soldater veltet og rullet helt ned i Drammenselva. De neste vognene med soldater veltet og det gjorde også de første av godsvognene. Hvorfor det også var et damplokomotiv til slutt i toget er man ikke sikker på, dette var ikke vanlig.

Troppetransportene i Norge hadde alltid en passasjervogn med nordmenn som en beskyttelse av soldatene mot sabotasje. I referat fra avhør av en av de norske passasjerene var det kun fire sivile passasjer, to kvinner og to menn, med denne kvelden. Det skal ha vært ca. 250 tyske soldater med på toget, hvor mange som ble drept og såret holdt de tyske myndighetene hemmelig, men tre drepte har blitt oppgitt. Noen hevder at fem var drept, men det var sannsynlig før eventuelt døde var hentet opp fra vognen som lå nede i elven. Det er også hevdet at 28 var skadet, 26 tyskere og to nordmenn.

Som represalie ble 64 mennesker fengslet, fem av disse ble henrettet og de fleste satt på Grini til krigens slutt. De tre (eller fire) motstandsmennene greide å holde seg skjult for okkupasjonsmakten resten av krigen. I 2016 reiste Nedre Eiker historielag en minnestein på stasjonen.

## Referanser


## Litteratur
* 
* 

## Eksterne lenker
Jens Frølich Tandberg

**Jens Frølich Tandberg** (født 13. mai 1852 i Hausvik på Osterøy, død 21. mars 1922 i Christiania) var biskop i Christiania fra 1912 til 1922. 
## Liv og virke
### Bakgrunn
Jens Frølich Tandberg var sønn av presten Jørgen Johan Tandberg, som noen år etter Jørgens fødsel fikk kall til Trefoldighetskirken i Kristiania og så ved Kristiania domkirke. Faren ble  
biskop i Christianssand fra 1882 til 1884.

### Prest
Tandberg ble cand.theol. i 1875. Han hadde forskjellige, kirkelige stillinger, og var blant annet kateket i Porsgrunn fra 1883 til 1886, sogneprest i Røyken fra 1898 til 1903, sogneprest i Petrus (nåværende Sofienberg kirke fra 1903 til 1911 og domprost i Christiania.

Tandberg var en fremstående representant for den kultivert mildt konservative kirkelige tendens og ble betraktet som en fortreffelig åndelig taler. Blant hans skrifter kan fremheves *[[J.C. Heuch|Biskop Heuchs liv og virke]]* (1905).

Han var aktiv i det kristne foreningsliv, en periode formann i komiteen for Den norske kirkes misjon ved Hans Schreuder, og stilte seg i spissen for korvirksomhet i de menigheter hvor han virket.

### Biskop av Christiania
Jens Frølich Tandberg  ble biskop i Christiania i 1912. Tandberg ble betraktet som mildt konservativ. Han var formann i Menighetsfakultetets forstanderskap og stod i kirkestriden mellom liberale og de såkalte positive teologer på begynnelsen av 1900-tallet på den konservative side. 

Han var selv musikalsk og levende interessert i estetikk og kunst.  Hans kone Betty *født* Egeberg var pianist, og utdannet i Leipzig og elev av Edvard Grieg. Ekteparet var velstående og inviterte til storslåtte selskaper i bispegården i Kristiania.

Som biskop i Khristiania inntok han en forsonlig holdning og tok i 1919 initiativ til en kirkelig samling som skulle bilegge striden. Tandberg ble skarpt angrepet av professor Ole Hallesby ved Menighetsfakultetet, som beskyldte ham for å være liberal. Dette danner bakgrunn for det store møtet som ble avholdt i Calmeyergatens Misjonshus i 1920, der den konservative (positive) side konsoliderte seg rundt det som siden er kjent under begrepet Calmeyergatelinjen. Den gikk ut på at konservative lekfolk og prester ikke skulle ha noe slags samkvem med liberale teologer. I menigheter med en liberal prest skulle lekfolket boikotte presten og etter Hallesbys syn ha rett til å danne sine egne frie menigheter. 

I Jens Tandbergs tid som biskop ble landets biskoper etter kirkestatsrådens initiativ innkalt til fellesmøte. Dette ble opptakten til Bispemøtet som fast institusjon med sete i hovedstaden under oslobiskopens ledelse. 

Biskop Tandberg deltok i utarbeidelsen av *[[Landstads reviderte salmebok]]*, og ledet komiteen for arbeidet i noen år. Han døde imidlertid innen salmeboken ble utgitt.

## Referanser
Gulskogen stasjon

**Gulskogen stasjon** er en jernbanestasjon i Drammen kommune i Buskerud fylke.

Gulskogen stasjon ble åpnet som stoppested i 1868, to år etter Randsfjordbanens åpning. Stasjon ligger 55,27&nbsp;km fra Oslo mellom Drammen og Hokksund, denne strekningen er i dag del av Sørlandsbanen. Enkelte lokaltog har Gulskogen som endestasjon. Dagens stasjonsbygning er fra 1915. Stasjonen skal få bedre adkomst, fire spor og lengre platformer i perioden 2024–2025.

## Historie
Stasjonen fikk opprinnelig en egen type stasjonsbygning til ekspedisjon og godsrom, denne ble tegnet av arkitekt Gudmund Hoel og oppført i 1968. Det hørte også til et lite uthus med toalett, samt en liten bolig på ca. 40 m². Stasjonen åpnet i 1868 som et stoppested, betjent kun for reisende og gods. Fra 1. januar 1873 ble stasjonen betjent for ekspedering av tog, reisende og gods. I perioden 1913–15 ble det oppført en ny stasjonsbygning som ble tegnet av arkitektene Gudmund Hoel, Jens Flor og A. Kielland. Den ny stasjonen ble oppført i arkitektstilen "nyklassisisme". 1. desember 1966 ble stasjon fjernstyrt samtidig som den var betjent for ekspedering av reisende og gods. 1. januar 1978 ble den fjernstyrt uten fast bemanning.

## Referanser


## Litteratur
* 
* 

## Eksterne lenker
Riber Hansson

**Riber Hansson** (født 3. oktober 1939 i Koppom i Värmland i Sverige) er en svensk illustratør, karikatur- og avistegner kjent under signaturen *Riber*. Han tegnet fast for Svenska Dagbladet i Stockholm fra 1990 til 2000, og siden i avisa Sydsvenskan i Malmö. Han har også laget illustrasjoner til bøker. Riber Hansson har deltatt på flere utstillinger i Sverige og utlandet og mottatt en rekke utmerkelser, blant annet *EWK-priset* i 2000, en avistegnerpris oppkalt etter den legendariske karikaturtegneren Ewert Karlsson (*EWK*) (1918–2004).

## Eksterne lenker
* Hjemmeside
* Presentasjon i svensk galleri
Dolakha (distrikt)

**Dolakha** (nepali: दोलखा जिल्ला) er et av Nepals 75 distrikter.

Distriktet hører til *Janakpur sone* i *Sentralregionen*, og ligger i Himalaya.

I vest grenser Dolakha mot Sindhulpalchok, i nord mot Kinas autonome område Tibet, og i øst og sør mot Ramechhap.

I Dolahka bor bl.a. nasjonaliteten tamang. Som alle grensedistrikter i Himalaya er  distriktet prega av tibetansk språk, religion og kultur. Dolakha har et innslag av Sherpa-befolkning.

## Referanser


## Eksterne lenker
* Kart over Dolakha-distriktet
* Kart med helsestatistikk (på engelsk)
Marco Rota

**Marco Rota** (født 18. september 1942 i Milano) er en italiensk tegneserieskaper best kjent for sine Disney-serier. Han var sjefredaktør i Disney Italia fra 1974 til 1988.

Hans første tegneseriearbeid ble utgitt i 1958. På 1960-tallet tegnet han Supermann, Batman og erotiske tegneserier. Han begynte å lage Disney-tegneserier i 1971. Hans første arbeid var en Mikke Mus-historie, men senere laget han hovedsakelig serier med Donald Duck og Skrue McDuck. Hans mest kjente Disney-historier er om Donald Villand, Donalds skotske alter ego som forsvarte Skottlands kyst mot vikingene, samt historien «Mitt liv i et eggeskall» (1984), Rotas versjon av Donalds biografi.

Utover å bruke allerede eksisterende figurer, lager Rota også originalserier. For tiden jobber han for Egmont.

Rota er også kjent for sine mange detaljer og for sin kjærlighet til fly og middelalderen.

## Referanser


## Eksterne lenker
* Marco Rota &ndash; introduksjon til Rota
* Marco Rota i Inducks
Ismannen

**Ismannen** kan sikte til:

*Ötzi, levningene etter et 5300 år gammet menneske som ble funnet i Alpene i 1991
*''Ismannen'' (film), amerikansk spillefilm fra 1984
*''Yeti'' (film), italiensk eventyrfilm fra 1977 også kjent som «Ice Man» (*Yeti – il gigante del 20. secolo*)
*Richard Kuklinski, amerikansk massemorder med kallenavnet Iceman 
*Wim Hof, nederlandsk verdensrekordholder i isbading, svømming under is og lignende.
Loïc Leferme

**Loïc Leferme** (født 28. august 1970, død 11. april 2007) var en fransk dykker som hadde verdensrekord i fridykking inntil 2. oktober 2005, da han ble tatt igjen av Herbert Nitsch. I 2002 satt han verdensrekord i fridykking uten noen pusteapparater på 162 meters dyp. Hans første verdensrekord var på 137 meter (1999). Den 30. oktober 2004, utvidet han hans egen rekord til 171 meter..

Han druknet under en treningsøkt i Villefranche-sur-Mer da utstyret hans feilet og han ikke klarte å komme opp til overflaten i tide. Han trente for et planlagt rekordforsøk i juli 2007.

## Referanser


## Eksterne lenker
*
Bjerkøya naturminne

**Bjerkøya naturminne** på østspissen av Bjerkøya ligger i Blakstadbukta i Asker og er på fem dekar med Oslofeltets fossilførende bergarter med verneverdig vegetasjon. Foldede mellomordoviciske bergartslag og kalkfuruskog med høy verneverdi.

## Referanser


## Eksterne lenker
* 
* Naturminnets verneforskrift hos Lovdata
* Brosjyren ''Fossilforekomst'', utgitt av Fylkesmannens miljøvernavdeling og Statens naturoppsyn
Gerd Schönfelder

**Gerd Schönfelder** (født 2. september 1970) er en tysk funksjonshemmet alpinist. Med paralympics 2006 har han 12 gull fra paralympiske vinterleker, noe som gjør ham til den mestvinnende paralymperen noensinne. 

## Meritter
* Paralympics 2006 (Torino)
** Gull i utfor
** Gull i storslalåm
** Sølv i super-G
** Bronse i slalåm

* Paralympics 2002 (Salt Lake City)
** Gull i utfor
** Gull i storslalåm
** Gull i super-G
** Gull i slalåm

* Paralympics 1998 (Nagano)
** Gull i slalåm
** Bronse i storslalåm

* Paralympics 1994 (Lillehammer)
** Gull i utfor
** Gull i slalåm
** Sølv i super-G
** Sølv i storslalåm

* Paralympics 1992 (Albertville)
** Gull i utfor
** Gull i super-G
** Gull i storslalåm

* VM 2004
** Gull i utfor
** Sølv i storslalåm
** 4.-plass i super-G
** 5.-plass i slalåm

* VM 2000
** Gull i utfor
** Gull i super-G
** Gull i slalåm

* VM 1996
** Gull i utfor
** Gull i slalåm
** Gull i super-G
** Gull i storslalåm

* Verdenscupen
** Seier sammenlagt i sesongene 1996/97, 1998/99, 1999/2000, 2001/02, 2004/05 og 2005/06. 

## Eksterne lenker
* 
*
Breviar

**Breviar** eller **breviarium** (fra latin *brevis*: «kort», *breviarium*, «sammendrag») er en katolsk bok som inneholder tekstene for tidebønn. I utvidet forstand kan ordet brukes (tilbakevirkende) om andre gamle kristne trossamfunns tilsvarende eller lignende bønnesamlinger.

Det katolske breviar utviklet seg etter hvert som det ble flere munker og klerikere som ikke kunne delta i klostrenes fellesbønn fordi deres oppgaver var av en slik karakter at de måtte oppholde seg annetsteds på dagtid (eller enda lengre) enn i slike fellesskap. De måtte da få med seg noe som de kunne støtte seg til når de privat oppfylte denne forpliktelse.

Etymologien av det latinske opphavet antyder at allerede fra gammel tid ble det brukt en sammentrengt, til dels forkortet samling med bønner, skriftstykker og lignende. Til tross for betegnelsen ble disse etter hvert lange, og pave Gregor VII fikk dem forkortet til *Breviarium Romanum* i 1074, som man i de påfølgende århundrer søkte å gi ensgyldighet, uten at det lyktes. Enheten ble først gjennomført ved pave Pius V som i 1568 utga den reviderte *Breviarium Romanum*, som senere fikk nye revisjoner i 1602 og 1631.

Et breviar består av fire deler, en for hver av de fire årstidene; hver av disse avsnitt er også inndelt i fire deler: *Psalterium*, salmer for de sju ukedagene; *Proprium de tempore* for kristusfestene; *Proprium de sanctis* for helgenfesterne; *Commune sanctorum* for de fester der ikke har særlige bønneformularer. Dertil kommer enda flere tillegg: bønner til jomfru Maria og for de avdøde, bodssalmene, bordbønn, reisebønn og lignende. Også den gresk-katolske kirke har sitt breviar, men som kalles *horologion* (gresk: Ὡρολόγιον, timenes bok).

## Se også
* Breviarium Nidrosiense

## Referanser


## Eksterne lenker
* 
* ''Officium Divinum'' fra 1961 (latin)
* ''Breviar'' (latin, engelsk)
Hallingporten (veitunnel)

**Hallingporten** er en 65 meter lang veitunnel på riksvei 7 like nord for Gulsvik i Hallingdal. Tunnelen har en særegen form. Årsaken til dette er at den nåværende veitunnelen er lagt der det tidligere var en togtunnel. Hallingportens «øvre etasje» er dermed den gamle togtunnelen. På fotografiet skimtes togtunnelen i skyggen over inngangsportalen og i øvre høyre side i den mørke hvelvingen.

Tunnelen over veien er rester av Østre Gulsvik tunnel på Bergensbanen. De tre korte tunnelene Østre, Midtre og Vestre Gulsvik tunnel, med lengde 130, 11 og 230 meter, ble erstattet av den 1002 meter lange Gulsvik tunnel i 1972. Gulsvik jernbanetunnel ble lagt lenger inn i fjellet. Midtre Gulsvik tunnel er helt sprengt bort, mens Vestre fortsatt finnes.

Det var trefninger her i aprildagene 1940, under Kampene i Hallingdal.

## Se også
*Veitunneler i Norge
*Undersjøiske veitunneler i Norge

## Referanser
Fagverk

**Fagverk** er et bæresystem som består av et rammeverk med staver som tar 
strekk eller trykk.

## Typer fagverk

Typiske fagverk finner vi som broer (ikke minst jernbanebroer), takstoler, tårn, heisekraner, høyspentmaster, oppjekkbare plattformer og jacketer.

I fagverksbroene er som regel rammene bundet sammen med tverrbjelker eller et eget fagverk på toppen.

## Deler i et fagverk
Et fagverk til en bro eller tak består av:
* Undergurt – Langsgående nedre del av rammen.
* Overgurt – Langsgående øvre del av rammen. 
* Staver som veksler på å ta strekk og trykk.
* Knutepunkter – Der hvor staver og gurter knyttes sammen.

Et fagverk brukt i tårn eller offshoreplattformer består av:
* Legger (engelsk *leg*) som er vertikale rør og som i hovedsak tar trykklaster.
* Staver (engelsk *brace*) som veksler på å ta strekk og trykk.
* Knutepunkter (engelsk *node*) som knyttes sammen staver og legger .

## Fagverk, et statisk system

Fagverket består av staver og knutepunkter. Stavene kan enten ta trykk eller strekk. Summen av kreftene i hvert knutepunkt må være lik null, ellers ville ikke dette vært et statisk system (i ro), men et dynamisk system (bevegelig). Et fagverk er basert på trekanter.

Et fagverk består av et bærende rammeverk med skråstaver. På bildet øverst til høyre vil de to ytterste stavene ta trykk, den neste strekk og den tredje trykk.
Slik vil stavene veksle annenhver gang på å ta strekk og trykk.

Noen fagverk har såkalte *null-staver* mellom strekk- og trykkstaver. Det vil si at nesten ingen krefter går igjennom disse. De er satt inn fordi de har en funksjon i transporten eller installeringen av fagverket, eller for å redusere knekklengden eller påvirke egensvingeperiodene.

## Historie

Fagverk ble allerede benyttet av romerne.
Kjente konstruksjoner var keiser Trajanus trebro over Donau og keiser Konstantins over Rhinen. 

Den mest kjente fagverkskonstruksjonen kan en si er  Eiffeltårnet (1889), med stenger av smijern.

## Se også
* Sykkelramme
* Romfagverk
* Sammenføyningsteknikk, metoder for montering av konstruksjoner ved mekanisk sammenføyning med to eller flere elementer

## Eksterne lenker
* – Centre.no om fagverkets virkemåte.

* 1 Høyskolen i Bergen, beregne et fagverk.
Brems (andre betydninger)

**Brems** kan ha flere betydninger:

* Bremser (*Oestridae*), type fluer som sammen med mygg utgjør tovingene (*Diptera*)
* Bremser (kjøretøy), omdanner kjøretøyets bevegelsesenergi til varme og forbruker derved bevegelsesenergien slik at kjøretøyets hastighet reduseres
* Bremser (tog), omdanner også vognenes bevegelsesenergi til varme og denne, men i motsettning til andre kjøretøyer så er bremsen det eneste som kan stoppe et vognsett (liten naturlig rullemotstand)
* Rekylbrems, utstyr til skytevåpen
Jean-Baptiste Du Halde

**Jean-Baptiste Du Halde** (født 1. februar 1674 i Paris, død 18. august 1743 samme sted) var en fransk historiker tilhørende jesuittordenen. Han spesialiserte seg på Kina.  Selv om han ikke hadde besøkt Kina selv, bidro han stort til forståelsen av landet ved å samle sammen 17 jesuitters rapporter og utvikle en encyklopedisk gjennomgang av kinesisk historie, kultur og samfunnsliv.

Han trådte inn i jesuittordenen i 1692, og ble etterhvert professor ved deres *Collège de Paris*. Som en av pater Charles Le Gobiens etterfølgere ledet han fra 1711 til 1743 publikasjonen av *[[Lettres édifiantes et curieuses, écrites des Missions étrangères, par quelques missionnaires de la Compagnie de Jésus]]*. Hans Kina-encykopedi het *Description géographique, historique, chronologique, politique et physique de l'empire de la Chine et de la Tartarie chinoise*, og utkom i Paris i 1735 og i overarbeidet utgave i Nederland i 1736. 

## Referanser


## Litteratur
* Isabelle Landry: *La Preuve par la Chine: la Description de J.-B. Du Halde, jésuite, 1735, Éditions de l'École des hautes études en sciences sociales*, Paris 2002.

## Eksterne lenker
* http://gallica.bnf.fr/ark:/12148/bpt6k88216g Onlineversjon av *Description géographique, historique, chronologique, politique et physique de l'empire de la Chine et de la Tartarie chinoise*.
* Travel Exhibit Du Halde
Fagverksbro

**Fagverksbro** er en bro  hvor brobanen bæres av et fagverk.

## Historie
Etter at fagverksstatikken ble utviklet, kunne en konstruere større trebroer og stålbroer.

Metoden var blant annet kjent i Russland i 1840. Culman, en tysk konstruktør, var den første som benyttet grafiske metoder for blant annet beregning av fagverk (1866).

Som fagverk var det mulig å bygge broer med lange spenn. I 1889&ndash;1890 ble 
broen Forth jernbanebro over elven Firth of Forth i Skottland bygget. Denne hadde lengste spenn på 521 m.

I Norge er det bygget en rekke stålfagverksbroer i forbindelse av utbyggingen av vei- og jernbanenettet. I de senere årene er det bygget mest fagverksbroer i tre.

## Statisk system

Bildet til venstre viser en typisk fagverksbro. De ytterste stavene tar trykk, de ytterste vertikale på hver side tar strekk, de skrå veksler annenhver gang på å ta strekk og trykk.
 
Vertikale som ligger midt mellom to skrå hvor en tar strekk og en tar trykk er såkalte "nullstaver". Overgurt tar trykk og undergurt tar strekk.

I de aller fleste broer av denne typen er de to fagverksrammene bundet sammen med tverrbjelker eller egne fagverk. 

Hvilke staver som tar trykk og hvilke som tar strekk er avhengig av hvordan stavene står i forhold til hverandre og hvordan de dynamiske kreftene virker. I tillegg er den geometriske utformingen av over- og undergurt avgjørende for påkjenningen i stavene. 
Noen overgurter er formet som en bue. 

## Typer fagverksbro
Det er tre hovedmåter fagverksbroer kan bygges.
* Fagverkskonstruksjonen ligger under brobanen.
* Fagverkskonstruksjonen ligger over brobanen.
* Veibanen ligger midt i fagverkskonstruksjonen.

## Noen fagverksbroer

Blaues Wunder.jpg | *Blaues Wunder* i Dresden i Tyskland
Eastbound approaching Hart Bridge.jpg | *Eastbound approaching Hart Bridge* i Florida
Pulaski Skyway full view.jpg| *Pulaski Skyway* 
Torun-most-drogowy.jpg| *Torun-most-drogowy*
Ginsheim-Gustavsburg-Mainbruecke-Portal.jpg | *Ginsheim-Gustavsburg- Mainbruecke-Portal*
Yodogawa Railway bridge of Kintetsu 002 KYOTO JPN.jpg| *Yodogawa jernbanebro*
Bb-forthrailbridge.jpg|*Forth railway bridge* (Forth jernbanebro)
Den gamle Melhusbrua (3).JPG|Gimse bru i Melhus
Flattum bru Torpa.JPG|Flattum bru i Torpa er et eksempel på en enkel fagverksbro i tre med takoverbygg.
Tretten bru (15. aug 2022).jpg|Tretten bru av limtre havnet i Gudbrandsdalslågen etter en brokollaps 15. august 2022. 


## Referanser


## Eksterne lenker
*
Hverdagslige detonasjoner

***Hverdagslige detonasjoner*** er en EP fra Subgud, utgitt i 1996.

## Sporliste
# «(HD1) Hverdagslige detonasjoner» (Singelmiks) (4:27)
# «(UII) Tema fra EuroSong 96» (7:16)
# «(HD2) Hverdagslige detonasjoner» (Ambimiks)  (4:47)
# «(Kollen) Tema fra EuroSong 96» (14:27)
Kees van Dongen

**Cornelis Theodorus Maria van Dongen** (født 26. januar 1877, død 28. mai 1968) var en nederlandsk maler født i Delfshaven, del av Rotterdam, best kjent som **Kees van Dongen** eller bare *Van Dongen*. Han var en av «les Fauves» og ble kjent for sine sanselige og fargerike portretter.

Han begynte kunststudiene da han var 16 og kom inn på det kongelige kunstakademiet i Rotterdam. Han brukte en god del kvelder i havnekvarterene, hvor han laget skisser av sjømenn og prostituerte til han gikk ut i 1897 og dro til Paris, hvor han ble noen måneder.
I desember 1899 flyttet han igjen til Paris og bodde sammen med *Augusta Preitinger* som han var blitt kjent med på akademiet. Ekteskapet varte fra 1901 til 1921.

Han begynte å stille ut i Paris, og fikk plassering for ett av sine bilder i samme sal som Henri Matisse og andre kunstnere på Salon d'automne i 1905, da navnet fauvisme oppsto. (Han var også en kort tid involvert med den tyske gruppen Die Brücke.)
 
Paret flyttet til boligkomplekset Bateau Lavoir, som huset mange kunstnere, i 1906, og ble omgangsvenner med Pablo Picasso og hans venninne *Fernande Olivier*.

I tillegg til salg av malerier, leverte Van Dongen satiriske tegninger til aviser og arrangerte kostymeball i Montparnasse for å spe på inntekten.

Under mellom andre Jasmy Jacobs veiledning utviklet han en fargerik fauviststil som slo godt an blant parisborgerne, og ga en tilsvarende god inntekt. 

Han ble medlem av den franske æreslegion i 1926 og en kongelig belgisk orden året etter. 

Kjennere mener at de senere bildene, som også omfatter et portrett av Brigitte Bardot i 1958, ikke har fulgt opp den løfterike bohemske erotisismen som viste i hans ungdomsverker.   

Kees van Dongen døde i hjemmet i Monte Carlo i 1968.

## Videre lesning
* Ed. des Courières (1925). "Van Dongen" Henri Floury, Éditeur.
* Jan Juffermans (2003). "Kees Van Dongen: The Graphic Work" Lund Humphries Publishers, ISBN 0-85331-876-X

## Referanser


## Kilder
* Rudolf Engers (2002), "Het kleurrijke leven van Kees van Dongen" Scriptum Art, ISBN 90-5594-266-9
* Gaston Diehl, "Van Dongen", Crown Publishers, Inc, New York.
* lycée public général et technologique Van Dongen, Lagny-sur-Marne, France

## Eksterne lenker
*
Xpander

***Xpander*** er det tredje albumet av Subgud, utgitt i 2001.

## Sporliste
# «Ekvator» (5:34)
# «Dyslexicon» (5:25)
# «Sober» (4:11)
# «Kameleon» (4:48)
# «Turbin» (4:50)
# «Mytho» (4:37)
# «Congas» (4:01)
# «Sublim» (5:01)
# «Spacebar» (5:11)
# «NCC (Norwegian Cargo Cult)» (3:59)
# «Xpander» (7:54)

## Eksterne lenker
*
Jason Dolley

**Jason Scott Dolley** (født 5. juli 1991 i Los Angeles i California) er en amerikansk skuespiller, musiker og streamer på plattformen Twitch. Han har spilt i en rekke Disney serier, hans mest kjente roller er  T. J. Savage i serien *[[Complete Savages]], [[Cory i Det Hvite Hus|Newton Livingstone]] i* Cory in the House (Cory I Det Hvite Hus på norsk) sammen med Kyle Massey og Maiara Walsh. I 2009 spite Jason hovedrollen i Disney filmen gult er kult med Mitchel Musso. Fra 2010-2014 spilte han storebroren PJ i sitcom serien Good Luck Charlie og har hatt mindre roller i andre Disney serier.

I 2008 var han aktuell med Disney Channel Original Movie *[[Minutemen]]*, som hadde premiere 29. februar 2008 på Disney Channel Norge, med skuespillerne Luke Benward, Nicholas Braun og Chelsea Staub.

## Filmgrafi
* *[[Minute Men]]* (2008) som Virgil Fox
* *[[Gult er kult]]* (2008) som Pete Ivey
* *[[Return To Halloweentown]]* som Virgil Fox
* *[[Good Luck, Charlie]]* som PJ.
* *[[Lykke til, Charlie - Filmen: Road Trip]]* (2011) som PJ.

## Eksterne lenker
* 
*
Arkebuse

**Arkebuse** (fra fransk *arquebuse*,  opprinnelig fra tysk *Hakenbüchse* eller «hakebørse») er et håndholdt skytevåpen med langt løp. Under løpet hadde den ofte en hake (mothake) som ble lagt an mot fast underlag og holdt det kraftige rekylvåpenet stille under skyting.

## Historie
Våpenet ble utviklet fra armbrøsten, og ble brukt fra 1200-tallet i den enkleste form som en håndholdt kanon. Fra midten av 1400-tallet ble disse utformet til arkebusen, og nå slik at vi kan kalle disse de første geværer; med tennlås, kolbe og løp. Utover 1500-tallet utviklet de seg til regelrette «håndkanoner» med uvanlig kraftig rekyl, som gjorde at de måtte utstyres med en mothake som ga dem navnet «hakebørse».

De var i bruk fram til tidlig på 1600-tallet, da de ble erstattet for fullt av musketten, som hadde mer moderne tennlåser. I lange tider ofte brukt til henrettelse av dødsdømte fanger, noe vi kjenner igjen i begrepet "å arkebusere".

## Utforming
Arkebusen var et grovkalibret våpen der diameteren på løpet kunne være opp til to centimeter og med en vekt som kunne være over 10 kilo.

## Referanser


## Kilder
*History Channel – Tales Of The Gun: Early Guns (dokumentar)

## Eksterne lenker
*